钦定古今图书集成/明伦汇编/闺媛典/第052卷 > 潘燿卿妻贾氏
## 钦定古今图书集成/明伦汇编/闺媛典/第052卷 > 潘燿卿妻贾氏

按《辰州府志》：“贾氏，生员澜女，沅陵人。幼读书，知大义，
嫁生员潘燿卿。燿卿省父南京，挈贾氏以行，至湖，燿
卿没，氏哭踊几绝，敛讫，欲赴水死，女奴力护持之，扶
柩见翁姑，复入自缢，驰救得免。越四十馀日，屡绝食
不食。未几，闻家众来取燿卿丧，遂自刎。府尹以事闻
旌表。”